Rossiyalik ayol chiqindilardan reper Morgenshtern portretini yasadi (video)

Rassom Yevgeniya Xaybullina 23 yashar reper Alisher Morgenshternning ijodiga o‘z munosabatini bildirdi. Qiz o‘z vazifasini ustalik bilan bajardi.

Yevgeniya ijrochining portertini yaratish jarayonini bosqichma-bosqich namoyish etdi. Dastlab Ufa shahrida yashovchi rassom chiqindi qutisini bo‘shatdi va qo‘lqoplarini yechmagan holda musiqachining rasmini tuza boshladi. Rassomning so‘zlariga ko‘ra, u mamlakatda bolalar kelajagiga befarq bo‘lishga yo‘l qo‘ymaydigan “mashhur ekaklar” borligidan xursand. “Men ham bir ona sifatida chetda qarab tura olmayman va farzandim bu kabi bema’ni musiqachini tinglashini xohlamayman”, − deydi Yevgeniya. Uning ta’kidlashicha, ota-onalar doim ham farzandlarining internetdan topgan narsalarini nazorat qila olmaydi. Yevgeniya bunday qo‘shiqlar bilan birgalikda haqorat, giyohvandlik va spirtli ichimliklarni ommalashtirishni cheklash kerakligiga ishonch bildirgan.
So‘nggi vaqtlarda tez-tez reperga qarshi tanqidlar eshitilmoqda. Musiqachining qo‘shiqlari hatto taniqli sportchilarning ham e’tiborini tortgan. Ularning fikriga ko‘ra, bu kabi qo‘shiq matnlari yosh avlod uchun haqiqiy xavf tug‘diradi. Aralash sport turi jangchisi Aleksandr Shlemenko bu haqda birinchilardan bo‘lib gapirdi. U reperni yuzida pentagrammasi bo‘lgan shayton deb atadi. “Bu o‘zi qo‘shiqlarida nimani kuylaydi? Ayollarga nimani takilf qilmoqda?”, − deydi g‘azablangan Aleksandr.

Uning fikrini Habib Nurmagomedov ham qo‘llab-quvvatladi. Habib undan ham qattiqroq gapirdi – reperning ijodini tushuntirar eka, iboralar qo‘llashda tortinmadi. “Qadriyatlar o‘zgardi, buning eng qo‘rqinchilisi – bolalar uchun. Bolaning begonasi bo‘lmaydi. Umid qilamanki, mamlakatimizda bu kabi axloqsizlikni nazorat qiladigan va tozalaydigan biror intizomiy organ paydo bo‘ladi”, − deydi sportchi.







 View this post on Instagram